હોટેલના કર્મચારીઓએ આતંકવાદીઓના હુમલા વખતે જે વફાદારીની અજોડ ભાવના વ્યક્ત કરી હતી તે કર્મચારીઓમાં કેવી રીતે વિકસાવવામાં આવી? તેઓ જે રીતે વર્ત્યા અને જે કાંઇ કર્યું તે કેવી રીતે અને શા માટે કર્યું? સંસ્થા એ બાબતમાં સ્પષ્ટ હતી કે કર્મચારી માટે જે કાંઈપણ કરવામાં આવ્યું તેનું માન કે આદર કોઈ એક વ્યક્તિને ન મળી શકે. કર્મચારીઓએ કરેલી આવી વર્તણૂંક માટે કોઈ તાલીમ આપવામાં આવી હોય એવું ન હતું. જો કોઈ એવું માને તો લોકો તે વાતને હસી કાઢે. આનો આધાર તાતા સંસ્થાઓની પોતાની અંદરની સંસ્કૃતિ અને એનાં વાતાવરણ પર છે. એને આ સંસ્થામાં ડીએનએ (DNA) તરીકે ઓળખાવી શકાય જે વરસાગત હોય છે. સંસ્થાનો એ મુદ્રાલેખ છે કે જેમાં ગ્રાહકો અને મહેમાનો સર્વોપરિ છે અને જીવન જોખમે પણ તેમનું ધ્યાન સહુથી પહેલા રાખવામાં આવે છે.